'n Man se wêreld: Velsorgprodukte vir hom | SARIE
Om 'n duur vogroom aan jou gesig te smeer, vir manikure en pedikure te gaan en aan te klop by 'n estetiese kliniek, is lankal nie meer net 'n bederf vir vroue nie. Ja, daar was nog altyd 'n groep mans wat hul voorkoms ernstig opgeneem het – vroeër jare het ons hulle metrosexuals genoem – maar die klein groepie goedversorgde here groei nou teen 'n vinnige pas. Kyk maar net na al die produkte spesiaal vir mans op die rak. Hiér help ons jou en die man in jou lewe reg kies vir sý velsorgbehoeftes.
#GreatSkin—for him. Simple. Smart. Straightforward. LIKE if you—or your man—uses #CliniqueForMen.
A photo posted by Clinique (@clinique) on Mar 31, 2016 at 3:14pm PDT
Probeer dié velsorgreekse spesiaal vir mans:
Perfek as: Hy elegant en gesofistikeerd is
Dié skoonheidshuis se gewilde drie-stap-velsorgroetine is ook beskikbaar vir mans. Die reeks is so ingedeel dat jy maklik die regte produkte vir jou veltipe en velsorgbehoeftes kan kies. En ons is mal oor elke produk se eenvoudige en gesofistikeerde grys verpakking.
Probeer: Verwyder dooie selle op die veloppervlak met Clinique For Men Oil Control Exfoliating Tonic (R275)
Perfek as: Hy 'n olierige vel het
Dié velsrogreeks is spesiaal ontwikkel vir mans met 'n olierige vel. Dit bestaan uit 'n reiniger wat ook jou vel liggies afskilfer, 'n gesigsproei wat oortollige olie absorbeer en 'n vogroom wat nie swaar op jou gesig voel nie.
Probeer: Gebruik daagliks Kiehl's Men's Oil Eliminator Deep Cleansing Exfoliating Face Wash (R345) om van oortollige olie ontslae te raak. By Edgars
Perfek as: Hy 'n besige leefstyl het en gereeld reis
Dié reeks reinigers en vogrome kom in 50 ml groottes wat maklik is om te gebruik en gerieflik in 'n reistassie pas. Die meeste van die produkte is ook ontwikkel om jou vel te streel en 'n veluitslag te verminder as jy gereeld skeer.
Probeer: Die formule van Vaseline MEN Face Even Tone Expert Anti-Bump Moisturiser (R86) bevat geen alkohol of geur nie
Perfek as: Hy 'n uitgebreide velsorgroetine verkies
L'Oréal Paris se Men Expert-reeks bevat 'n verskeidenheid van produkte wat talle velsorgkwessies aanspreek – van 'n vaal gelaat tot vel wat gedehidreerd of sensitief is.
Probeer: Vitamien C in L'Oréal Paris Men Expert Hydra Energetic Recharging Moisturiser (R130) verhelder 'n moeë gelaat
Vir ouer vel…
Perfek as: Hy fyn lyntjies en plooie wil behandel
Die skoonheidshuis Clarins se Men Age Control-reeks is onder meer geformuleer om tekens van veroudering soos fyn lyntjies, plooie en 'n verlies aan fermheid te takel vir 'n gelaat wat jonger lyk.
Probeer: 'n Produk vir die fyn vel rondom oë – Clarins Men Line-Control Eye Balm (R395)
Perfek as: Hy 'n moeitelose velsorgroetine verkies
Die eenvoudige velsorgreeks bevat reinigers, vogrome en behandelingsprodukte wat help om jou vel gesond te hou en tekens van veroudering te verminder.
Probeer: Wend Nivea Men Active Age Night Regenerator (R180) in die aand aan om jou vel se selvernuwingsproses te bevorder
DX Smooth Pro Series
Perfek as: Hy sukkel met donker vlekke
Die bekostigbare velsorgreeks bevat unieke produkte wat spesiaal geformuleer is om donker vlekke en pigmentasie te behandel. Kyk onder meer uit vir 'n voedende gesigolie en 'n gesigmasker wat help om jou vel te verhelder.
Probeer: Wend die gekonsentreerde formule van DX Smooth Pro Series Dark Spot Corrector Even Tone (R70) aan donker vlekke om dit te verbloem en verlig. By Clicks
Perfek as: Hy gereeld sy baard skeer
Dié reeks bestaan uit drie stappe wat jou te help om daagliks met 'n glad geskeerde vel sonder 'n veluitslag of snytjies te spog.
Probeer: Gebruik dié strelende skeerbalsem nadat jy geskeer het – Dermalogica Post-Shave Balm (R630)